Diari Oficial de la Generalitat Valenciana


Sumari del DOGV 9287, del 28-02-2022 (2022/1025)

ORDRE 3/2022, de 4 de febrer, de la Conselleria d'Educació, Cultura i Esport, per la qual s'autoritza al centre privat de Formació Professional Instituto Inter IV, de València, l'oferta dels ensenyaments del cicle formatiu de grau superior de tècnic o tècnica en Anatomia Patològica i Citodiagnòstic en la modalitat semipresencial o a distància.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9287

Data del DOGV
:   28-02-2022

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2022/1025


Data del document
:   04-02-2022

Organisme emissor
:   Conselleria d'Educació, Cultura i Esport

Tipus de document
:   Ordre

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

ORDRE 3/2022, de 4 de febrer, de la Conselleria d'Educació, Cultura i Esport, per la qual s'autoritza al centre privat de Formació Professional Instituto Inter IV, de València, l'oferta dels ensenyaments del cicle formatiu de grau superior de tècnic o tècnica en Anatomia Patològica i Citodiagnòstic en la modalitat semipresencial o a distància. [2022/1025]  
Antecedents de fet  
Primer. L'expedient ha sigut iniciat per la persona representant del centre privat de Formació Professional Instituto Inter IV (codi de centre 46254231), de València, mitjançant sol·licitud d'autorització, presentada en data 25 d'octubre de 2021, per a la impartició del cicle formatiu de grau superior de tècnic/a en Anatomia Patològica i Citodiagnòstic en la modalitat semipresencial o a distància.  
Segon. En data 20 de desembre de 2021, la Inspecció d'Educació de la Direcció Territorial d'aquesta conselleria a València emet informe favorable.  
Tercer. En data 26 de gener de 2022, la Direcció General de Formació Professional i Ensenyaments de Règim Especial emet proposta de resolució estimatòria.  
A aquests antecedents de fet s'apliquen els següents  
  
Fonaments de dret  
1r. D'acord amb l'article 4 del Decret 173/2020, de 30 d'octubre, del Consell, pel qual s'aprova el Reglament orgànic i funcional de la Conselleria d'Educació, Cultura i Esport, i en virtut de la delegació atorgada per Resolució de 26 d'octubre de 2016, l'òrgan competent per a adoptar aquesta ordre és el secretari autonòmic d'Educació i Formació Professional.  
2n. Evacuats els informes preceptius i tramitat el procediment conforme a l'Ordre de 4 de maig de 2009, de la Conselleria d'Educació, que regula l'autorització i l'organització de cicles formatius de Formació Professional en la modalitat semipresencial o a distància en centres privats, vistos els reials decrets que estableixen els títols corresponents, vista la Resolució de 22 de maig de 2018, de la Direcció General de Formació Professional i Ensenyaments de Règim Especial, que estableix el límit màxim de presencialitat exigible per a l'alumnat matriculat en determinats mòduls professionals i considerant la resta de disposicions aplicables en matèria d'ordenació acadèmica.  
  
D'acord amb els antecedents de fet i fonaments de drets exposats,  
  
  
ORDENE  
  
Autoritzar al centre privat de Formació Professional Instituto Inter IV (codi de centre 03841684), de València, en la modalitat semipresencial o a distància, una unitat de primer curs per al curs acadèmic 2022-2023 i una unitat de segon curs per al curs acadèmic 2023-2024, del cicle formatiu de grau superior de tècnic/a en Anatomia Patològica i Citodiagnòstic, amb un màxim de 45 llocs escolars per a cadascuna de les unitats autoritzades.  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques i els articles 10, 25 i 46 de la Llei 29/1998, de 13 de juliol, reguladora de la jurisdicció contenciosa administrativa contra aquest acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant els òrgans que s'indiquen a continuació:  
a) El recurs de reposició s'haurà d'interposar davant l'òrgan que ha dictat l'acte, en el termini d'un mes a comptar des de l'endemà de la notificació.  
b) El recurs contenciós administratiu s'haurà de plantejar davant del Tribunal Superior de Justícia de la Comunitat Valenciana, en el termini de dos mesos a comptar des de l'endemà de la notificació.  
Per a les persones interessades que no siguen objecte de notificació, els terminis començaran a comptar des de l'endemà de la publicació en el Diari Oficial de la Generalitat Valenciana.  
  
València, 4 de febrer de 2022  
  
El secretari autonòmic d'Educació i Formació Professional,  
MIGUEL SOLER GRACIA